	





UPUTE ZA PRIJAVITELJE
na Javni natječaj za financiranje programa i projekata javnih potreba u području sporta Općine Dugi Rat za 2027. godinu

















Datum objave Javnog natječaja: 21. listopada 2026. g.
[bookmark: page2][bookmark: page3]Rok za dostavu prijava: 30. studenog 2026. g.



I. CILJEVI JAVNOG NATJEČAJA
Opći cilj natječaja je: poticanje i promicanje sporta, provođenje sportskih aktivnosti djece i mladih, djelovanje sportskih udruga, sportska priprema, domaća i međunarodna natjecanja, sportsko-rekreacijske aktivnosti, sportske aktivnosti osoba sa teškoćama u razvoju i sa posebnim potrebama.

Specifični cilj ovog javnog poziva je razviti i provesti učinkovite i održive aktivnosti koje će pridonijeti razvoju sporta u cjelini i sportskih vještina, posebice djece i mlađih dobnih skupina, te razvijanju amaterskog sporta, odnosno rekreacije kao zdravog stila života za sve dobne skupine, kao i uključivanje u sportske aktivnosti osobe s teškoćama u razvoju i osoba s posebnim potrebama.

II. PRIORITETI ZA DODJELU SREDSTAVA 
- razne projektne aktivnosti kojima se unaprjeđuje kvaliteta života djece, mladeži i svih stanovnika Općine kroz provođenje sportskih i rekreacijskih aktivnosti.

III. OSIGURANJE SREDSTAVA
· Ovim se Javnim natječajem osiguravaju potpore programima/projektima u okviru raspoloživih sredstava proračuna Općine u kojem je za ovu namjenu planirano je  220.000,00 €.

Isti prijavitelj može podnijeti prijavu za više programa/projekata. Program/projekt može se sastojati od različitih aktivnosti. Svaki prijavljeni program/projekt treba imati zasebnu pristupnicu!

Program se prijavljuje s rokom provedbe do 12 mjeseci, i to za kalendarsku 2027. godinu.

IV. FORMALNI UVJETI JAVNOG NATJEČAJA
Prihvatljivi prijavitelji (Tko može podnijeti prijavu?)

PRIJAVITELJI: TKO MOŽE PODNIJETI PRIJAVU? 

Prihvatljivi prijavitelji

Pravo podnošenja prijave projekta/programa imaju sportske udruge čiji su ciljevi i djelatnosti usmjereni ka zadovoljenju javnih potreba stanovnika Općine Dugi Rat u području sporta, a kojima temeljna svrha nije stjecanje dobiti i čije aktivnosti Povjerenstvo ne ocijeni kao gospodarsku djelatnost u sportu.

Za provođenje projekta/programa nije obvezno partnerstvo, međutim ono se preporučuje iz razloga što je intencija Općine Dugi Rat međusobno povezati organizacije i potaknuti ih na međusobnu suradnju i osmišljavanje zajedničkih aktivnosti.

Prilikom prijave potrebno je voditi računa o tome da je partnerstvo utemeljeno na međusobnim
odnosima, na dogovoru ili eventualnom ugovoru o međusobnim pravima i obvezama i da svaki loš odabir partnera u projektu može dovesti u pitanje realizaciju aktivnosti i ostvarenje zacrtanih ciljeva. Općina potpisuje Ugovor isključivo s prijaviteljem programa/projekta kojeg u konačnici smatra odgovornim za kvalitetnu provedbu programa/projekta te namjensko trošenje sredstava i redovito izvještavanje.

Prijavitelji moraju zadovoljiti sljedeće uvjete:

a) da imaju sjedište na području Općine Dugi Rat;
b) da su upisani u Registar udruga Republike Hrvatske;
c) da su upisani u Registar neprofitnih organizacija pri Ministarstvu financija;
d) da su uskladili svoje statute s odredbama Zakona o udrugama;
e) da uredno ispunjavaju obveze iz ranije sklopljenih ugovora o financiranju iz javnih izvora; 
f) da se protiv osobe ovlaštene za zastupanje udruge i voditelja projekta/programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe;
g) da vode transparentno financijsko poslovanje u skladu sa zakonskim propisima,
h) da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine.

Da bi prijava i program udruge mogao biti uvršten u Program javnih potreba u sportu predlagatelj mora podnijeti prijavu na posebnim obrascima koji se mogu preuzeti na mrežnim stranicama Općine https://dugirat.hr/kategorija/natjecaji-i-javni-pozivi/



Neprihvatljivi prijavitelji

Pravo prijave na poziv nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe;
2. udruge koje nisu upisane u Registar neprofitnih organizacija; 
3. strukovne udruge čiji rad/djelatnost nije direktno ili indirektno vezana za sport; 
4. udruge koje su nenamjenski trošile prethodno dodijeljena sredstva iz Programa javnih potreba u sportu Općine (nemaju pravo prijave sljedeće dvije godine, računajući od godine u kojoj su provodile program); 
5. udruge koje su u stečaju; 
6. udruge koje imaju dugovanja prema državnom proračunu, proračunu Općine, te drugim javnim tijelima; 
7. udruge čiji je jedan od osnivača politička stranka. 

[bookmark: page9] TROŠKOVI KOJI ĆE SE FINANCIRATI

Prihvatljivi izravni troškovi

Pod izravnim troškovima podrazumijevaju se troškovi koji su neposredno povezani uz provedbu pojedinih aktivnosti prijavljenog programa.

Sredstvima Natječaja smiju se financirati samo stvarni i prihvatljivi troškovi nastali provođenjem projekta/ programa. Prilikom procjene projekta/programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.


Prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

· troškovi najma dvorane, sportskih terena, sportskih objekata za održavanje treninga i natjecanja sportaša;
· troškovi stručnog rada trenera i sportskih djelatnika za provođenje programa; 
· troškovi natjecanja – kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza; 
· troškovi nabavke opreme nužne za provedbu projekta/programa koja mora biti specificirana po vrsti i iznosu; 
· grafičke usluge (grafička priprema, usluge tiskanja letaka, brošura, majica i sl. pri čemu treba navesti vrstu i namjenu usluge, količinu, jedinične cijene); 
· usluge promidžbe (održavanje internetskih stranica, obavijesti u tiskovinama, promidžbeni materijal); 
· izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi programa; 
· troškovi putovanja (troškovi prijevoza - priznaju se ako je putovanje potrebno za provedbu aktivnosti, a koristi se ekonomski najisplativija opcija); 
· putni troškovi (putni nalozi) koji mogu biti isključivo u svrhu obavljanja osnovnih aktivnosti kluba; 
· knjigovodstvene (računovodstvene) usluge;
· troškovi planiranja, izgradnje, održavanje i korištenja sportskih građevina;
· ostali troškovi koji su izravno vezani za provedbu aktivnosti programa ili projekta. 

Iz sredstava koja se traže za provedbu projekta/programa ne smije se isplaćivati regres ili druge slične naknade zaposlenicima i članovima prijavitelja.

Prihvatljivi neizravni troškovi

Korisniku sredstava može se odobriti do najviše 20% ukupno odobrenog iznosa financiranja iz proračuna Općine za pokrivanje dijela neizravnih troškova kao što su:

· Troškovi režija (energija, voda, smeće i sl.), 
· uredski materijal i sitni inventar, 
· telefon, pošta i internet, 
· reprezentacija (sendviči i sl., voda i drugo bezalkoholno piće koje je neophodno za provedbu aktivnosti). 

Iz sredstava se ne smiju isplaćivati dugovi prijavitelja i troškovi kamata, kao ni aktivnosti koje spadaju u redovitu djelatnost prijavitelja (primjerice troškovi održavanja skupštine, upravnoga odbora i slično).


Također, neprihvatljivi troškovi su:

· kazne koje se ne odnose na kazne iz sportskih susreta u području natjecateljskog sporta, financijske globe i troškovi sudskih sporova;

· doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
· plaćanje neoporezivih bonusa zaposlenima 

· bankovne pristojbe za otvaranje, naknade za financijske transfere i druge pristojbe u potpunosti financijske prirode; 

· troškovi koji su već bili financirani iz javnih izvora odnosno troškovi koji se u razdoblju provedbe projekta/programa financiraju iz drugih izvora; 
· kupnja rabljene opreme, strojeva i namještaja; 

· kupovina zemljišta ili građevina;

· doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;

· donacije u dobrotvorne svrhe;

· zajmovi drugim organizacijama ili pojedincima;

· ulaganja u kapital ili kreditna ulaganja, jamstveni fondovi;

· reprezentacija (catering, hrana i piće) koja nije direktno povezana s natjecanjem; 

· putni nalozi igračima koji nisu povezani s osnovnom djelatnošću kluba (sastanci, seminari i sl.) 
· drugi troškovi koji nisu u neposrednoj povezanosti sa sadržajem i ciljevima projekta. 

Kako se prijaviti?
Na mrežnim stranicama https://dugirat.hr/kategorija/natjecaji-i-javni-pozivi/ dostupna je prijavnica i obrasci.
Popunjene obrasce ispisati, potpisati i pečatirati te s obveznim prilozima dostaviti poštom, ili osobno na adresu: 
Općina Dugi Rat
Poljička cesta 133
21315 Dugi Rat

s naznakom „Javni natječaj za financiranje projekata/programa u području sporta za 2027. godinu – ne otvarati“. 
Prijave koje ne ispunjavaju tražene uvjete, koje nisu dostavljene na propisanom obrascu i u navedenom roku te koje nemaju tražene priloge, neće se razmatrati.
Rok za podnošenje ističe zaključno sa 30. studeni 2026. godine. 
Prijave poslane izvan roka neće se razmatrati.


V. OCJENA PRIJAVA I DONOŠENJE ODLUKE O DODJELI SREDSTAVA
Sve pristigle i zaprimljene prijave proći će kroz propisanu proceduru.

Pregled prijava u odnosu na propisane formalne uvjete Javnog natječaja
Prijava se smatra potpunom ukoliko sadrži sve prijavne obrasce i obvezne priloge kako je navedeno u Javnom natječaju.
Nakon provjere svih pristiglih i zaprimljenih prijava u odnosu na propisane formalne uvjete Natječaja, prijave se prosljeđuju na ocjenu Povjerenstvu.
Jedinstveni upravni odjel pisanim putem će obavijestiti sve prijavitelje koji nisu udovoljili formalnim uvjetima Javnog poziva o razlozima odbacivanja njihove prijave.

Ocjena prijava koje su zadovoljile propisane formalne uvjete Javnog natječaja
Povjerenstvo će analizirati i ocijeniti svaki projekt ili program koji je od javnog interesa za Općinu. Temeljem provedenog ocjenjivanja Povjerenstvo će sastaviti listu projekata/programa prema djelatnostima, koju će dostaviti Općinskom načelniku.

Obavijest o rezultatima Javnog natječaja
Plan raspodjele financijskih potpora za projekte/programe iz područja sporta Općine Dugi Rat za 2027. godinu objavit će se na mrežnim stranicama Općine.
Prijavitelji čiji projekti/programi nisu prošli dobit će o tome obavijest pisanim putem.

Prigovor na odluku o dodjeli financijskih sredstava
Prigovor se podnosi ovom Jedinstvenom upravnom odjelu u roku 8 dana od dana primitka obavijesti.
Prigovor se može se podnijeti isključivo na natječajni postupak te eventualno bodovanje nekog kriterija s 0 bodova, ukoliko prijavitelj smatra da je dostavio dovoljno dokaza za drugačije bodovanje. Prigovor se ne može podnijeti na odluku o neodobravanju sredstava  ili visini dodijeljenih sredstava (Članak 25. Pravilnika).

Zaključivanje ugovora o korištenju sredstava
[bookmark: _Hlk97275320]Sa nositeljima prihvaćenih projekata/programa sklopit će se ugovor o korištenju sredstava najkasnije u roku od 30 dana od dana donošenja odluke o dodjeli financijskih sredstava.
Prijavitelji čiji projekti budu prihvaćeni biti će ugovorno obvezani dostavljati po završetku svakog kvartala opisno i financijsko izvješće o namjenski utrošenim sredstvima na ugovoreni način i u ugovorenom roku. 

VI. POPIS DOKUMENTACIJE ZA OVAJ JAVNI NATJEČAJ

1. Tekst Javnog natječaja,

2. Obrasci za prijavu programa/projekta:
        Obrazac 1. Prijava projekta 
        Obrazac 2. Proračun projekta
        Obrazac 3. Izjava o partnerstvu
        Obrazac 4. Izjava o izbjegavanju dvostrukog financiranja
        Obrazac 5. Izjava o nekažnjavanju      
 
Uz popunjene obrasce potrebno je priložiti i :

Popis priloga: 
1. Ispis iz Registra udruga;

2. Uvjerenje nadležnog suda, ne starije od tri (3) mjeseca od dana objave javnog natječaja da se protiv osobe ovlaštene za zastupanje udruge (koja je potpisala obrasce za prijavu programa i koja je ovlaštena potpisati ugovor o financiranju) i voditelja programa ne vodi prekršajni, odnosno kazneni postupak u skladu s odredbama Uredbe ili pisanu izjavu o nekažnjavanju;

3. Potvrdu Porezne uprave o nepostojanju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu ne stariju od 30 dana;

4. Kalendar natjecanja za sve kategorije (evidenciju natjecateljskih aktivnosti po skupinama);

5. Popis članova kluba po kategorijama;

6. Preslike objava ostvarenih rezultata za sezonu 2025./2026. po svim kategorijama.


[bookmark: page8]Napomena:
Potvrdu suda o nekažnjavanju izdaje Općinski sud koji je nadležan za područje na kojem osoba ovlaštena za zastupanje ima prebivalište ili je potrebno ispisati osobnu izjavu o nekažnjavanju.

Potvrdu o nepostojanju duga prema Općini nije nužno dostavljati jer će stanje duga po službenoj dužnosti utvrditi Jedinstveni upravni odjel.

